CELEX: 62014FA0116
Language: el
Date: 2015-07-16 00:00:00
Title: Yπόθεση F-116/14: Απόφαση του Δικαστηρίου Δημόσιας Διοίκησης (πρώτο τμήμα) της 16ης Ιουλίου 2015 — Murariu κατά ΕΑΑΕΣ (Υπαλληλική υπόθεση — Προσωπικό της ΕΑΑΕΣ — Έκτακτος υπάλληλος — Προκήρυξη κενής θέσεως — Απαίτηση για επαγγελματική πείρα ελάχιστης διάρκειας οκτώ ετών — Εσωτερικός υποψήφιος ο οποίος έχει ήδη αναλάβει καθήκοντα εκτάκτου υπαλλήλου κατόπιν περιόδου δοκιμασίας — Προσωρινή τοποθέτηση σε νέα θέση εργασίας η οποία συνεπάγεται κατάταξη σε ανώτερη βαθμίδα — Σφάλμα εκ παραδρομής στην προκήρυξη κενής θέσεως — Ανάκληση της προτάσεως εργασίας — Δυνατότητα εφαρμογής των ΓΕΔ — Διαβούλευση με την επιτροπή προσωπικού — Δικαιολογημένη εμπιστοσύνη)

24.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/52
            
         Απόφαση του Δικαστηρίου Δημόσιας Διοίκησης (πρώτο τμήμα) της 16ης Ιουλίου 2015 — Murariu κατά ΕΑΑΕΣ
   (Yπόθεση F-116/14) (1)
   
   ((Υπαλληλική υπόθεση - Προσωπικό της ΕΑΑΕΣ - Έκτακτος υπάλληλος - Προκήρυξη κενής θέσεως - Απαίτηση για επαγγελματική πείρα ελάχιστης διάρκειας οκτώ ετών - Εσωτερικός υποψήφιος ο οποίος έχει ήδη αναλάβει καθήκοντα εκτάκτου υπαλλήλου κατόπιν περιόδου δοκιμασίας - Προσωρινή τοποθέτηση σε νέα θέση εργασίας η οποία συνεπάγεται κατάταξη σε ανώτερη βαθμίδα - Σφάλμα εκ παραδρομής στην προκήρυξη κενής θέσεως - Ανάκληση της προτάσεως εργασίας - Δυνατότητα εφαρμογής των ΓΕΔ - Διαβούλευση με την επιτροπή προσωπικού - Δικαιολογημένη εμπιστοσύνη))
   (2015/C 279/65)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: Simona Murariu (Francfort-sur-le-Main, Γερμανία) (εκπρόσωπος: L. Levi, δικηγόρος)
   
      Καθής-εναγομένη: Ευρωπαϊκή Αρχή Ασφαλίσεων και Επαγγελματικών Συντάξεων (εκπρόσωποι: C. Coucke και F. Tuytschaever, δικηγόρος)
   
      Αντικείμενο
   
   Αίτημα για την ακύρωση της αποφάσεως του εκτελεστικού διευθυντή της Ευρωπαϊκής Αρχής Ασφαλίσεων και Επαγγελματικών Συντάξεων (ΕΑΑΕΣ) που ανακάλεσε προηγούμενη απόφαση περί διορισμού της προσφεύγουσας-εναγομένης ως εκτάκτου υπαλλήλου βαθμού AD8 και αγωγή αποζημιώσεως προς αποκατάσταση της υλικής ζημίας και προς ικανοποίηση της ηθικής βλάβης που υποστηρίζει ότι υπέστη η τελευταία.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει την απόφαση της 24ης Φεβρουαρίου 2014 της Ευρωπαϊκής Αρχής Ασφαλίσεων και Επαγγελματικών Συντάξεων κατά το μέρος που:
               
                           —
                        
                        
                           παραγνωρίζοντας, στο πλαίσιο συμβατικής σχέσεως, κτηθέντα δικαιώματα και συμβατικούς όρους, απορρίπτει αναδρομικώς την υποψηφιότητα της S. Murariu για τη θέση ανώτερου εμπειρογνώμονα στον τομέα των επαγγελματικών συντάξεων («senior expert on personal pensions») και ανακαλεί σιωπηρώς την από 17 Ιουλίου 2013 πρόταση εργασίας, υπό καθεστώς προσωρινής τοποθετήσεως, την οποία είχε ήδη δεχθεί η S. Murariu·
                        
                     
                           —
                        
                        
                           στερεί από την S. Murariu τη δυνατότητα να τύχει μεταχειρίσεως αντίστοιχης προς τον βαθμό AD 8 για την περίοδο προσωρινής τοποθετήσεως από της 16ης Σεπτεμβρίου 2013 έως την 24η Φεβρουαρίου 2014.
                        
                     
         
               2)
            
            
               Απορρίπτει τα αιτήματα ακυρώσεως κατά τα λοιπά.
            
         
               3)
            
            
               Υποχρεώνει την Ευρωπαϊκή Αρχή Ασφαλίσεων και Επαγγελματικών Συντάξεων σε αποκατάσταση της υλικής ζημίας της S. Murariu, την οποία υπέστη μεταξύ της 16ης Σεπτεμβρίου 2013 και της 24ης Φεβρουαρίου 2014, η οποία συνίσταται σε ποσό ίσο προς τη διαφορά των αποδοχών μεταξύ των βαθμών AD 6 και AD 8, πλέον τόκων υπερημερίας, από 16ης Σεπτεμβρίου 2013, υπολογιζόμενων με το επιτόκιο της Ευρωπαϊκής Κεντρικής Τράπεζας για τις κύριες πράξεις αναχρηματοδοτήσεως, το οποίο ίσχυε για την οικεία περίοδο, προσαυξημένο κατά 2 μονάδες.
            
         
               4)
            
            
               Απορρίπτει τις αξιώσεις αποζημιώσεως κατά τα λοιπά.
            
         
               5)
            
            
               Καταδικάζει την Ευρωπαϊκή Αρχή Ασφαλίσεων και Επαγγελματικών Συντάξεων στα δικαστικά έξοδά της καθώς και στα έξοδα της S. Murariu.
            
         
      (1)  ΕΕ C 26 της 26.01.2015, σ. 47.